ORDE do 17 de xuño de 2010 pola que se clasifica de interese sanitario a Fundación Foltra.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/06/2010

Examinado o expediente de solicitude de clasificación da Fundación Foltram con domicilio no lugar Lamas, chalet As Gaivotas, Cacheiras, Teo (A Coruña).
Feitos:
1. Ana María Peleteiro Bandín, presidenta do padroado da fundación, formulou solicitude de clasificación para efectos da súa inscrición no Rexistro de Fundacións de Interese Galego.
2. A Fundación Foltra foi constituída en escritura pública outorgada en Santiago de Compostela, o 22 de marzo de 2010, ante o notario Héctor Ramiro Pardo García, co número de protocolo 542, por Jesús José Ulpiano Devesa Múgica, Ana María Peleteiro Bandín, Ana María Devesa Peleteiro, Laura Devesa Peleteiro, Pablo Devesa Peleteiro, Alejandro Devesa Peleteiro e Mercedes Peleteiro Bandín, que actúan no seu propio nome e dereito.
Esta escritura foi obxecto de emenda por escritura pública outorgada en Santiago de Compostela o 14 de maio de 2010, ante o notario Carlos Sebastián Lapido Alonso, co número de protocolo 261.
3. Segundo consta no artigo seis dos seus estatutos, a fundación ten por obxecto a rehabilitación do paciente con dano neurolóxico central ou periférico e realización de terapias rexenerativas, así como a súa reinserción social.
4. O padroado inicial da fundación está formado por Ana María Peleteiro Bandín como presidenta; Jesús José Ulpiano Devesa Múgica como secretario; e Ana María Devesa Peleteiro, Laura Devesa Peleteiro, Pablo Devesa Peleteiro, Alejandro Devesa Peleteiro e Mercedes Peleteiro Bandín como vogais.
5. A comisión integrada polos secretarios xerais de tódalas consellerías eleva ao conselleiro de Presidencia, Administracións Públicas e Xustiza proposta de clasificación como de interese sanitario da Fundación Foltra, con base nas materias que constitúen o seu obxecto fundacional.
6. Na escritura de constitución consta a identidade dos fundadores, a dotación inicial, os estatutos e a identificación dos membros do padroado.
7. De conformidade co artigo 51 do Decreto 14/2009, do 21 de xaneiro, polo que se aproba o Regulamento de fundacións de interese galego, e segundo proposta da comisión de secretarios, procede a súa clasificación como de interese sanitario e a súa adscrición á Consellería de Sanidade.
Consideracións legais:
1. O artigo 34 da Constitución española recoñece o dereito de fundación para fins de interese xeral de acordo coa lei, e o artigo 27.26º do Estatuto de autonomía de Galicia establece competencia exclusiva sobre o réxime das fundacións de interese galego.
2. A escritura de constitución da fundación contén os datos esixidos na Lei 12/2006, do 1 de decembro, de fundacións de interese galego.
3. Segundo establece o artigo 7 do Decreto 15/2009, do 21 de xaneiro, polo que se aproba o regulamento do rexistro de fundacións de interese galego, corresponde a esta consellería de Presidencia, Administracións Públicas e Xustiza, a clasificación da fundación e a adscrición á consellería correspondente, que exercerá as funcións de protectorado.
De conformidade co exposto e considerando que se cumpren as condicións establecidas pola normativa vixente en materia de fundacións de interese galego, de acordo coa proposta realizada pola Comisión de Secretarios Xerais na súa reunión do día 14 de xuño de 2010,
DISPOÑO:
Clasificar de interese sanitario a Fundación Foltra, adscribíndoa ao protectorado da Consellería de Sanidade.
Contra esta orde, que pon fin á vía administrativa, pode interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e poderase interpoñer con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 17 de xuño de 2010.
Alfonso Rueda Valenzuela
Conselleiro de Presidencia, Administracións Públicas e Xustiza